NTNU Tilrettelegging søker

**Studentassistent til arbeid med rekruttering**

NTNU Tilrettelegging er en faggruppe i Enhet for inkluderende læringsmiljø, Avdeling for utdanning som jobber for å gjøre NTNU tilgjengelig for studenter med funksjonsnedsettelse. Vi er en pådriver og et støtteapparat for andre avdelinger ved NTNU, og tilbyr kurs, grupper og veiledning for studenter med funksjonsnedsettelse.

Vi søker etter en studentassistent til å bistå med ett av våre viktigste tilretteleggingstiltak; mentorordningen. Dette er en ordning hvor enkeltstudenter får innvilget en personlig mentor for faglig bistand, skrivehjelp eller notathjelp. Tildeling av mentorer skjer i starten av hvert semester og foregår frem til midten av høstsemesteret og midten av april i vårsemestere, det kan også tildeles mentor etter den tid, men det er i så fall svært få. Arbeidet innebærer å rekruttere mentorer og har en ramme på inntil 75 timer vårsemesteret 2025. Høstsemesteret 2024 har en ramme på inntil 25 timer, for da vil det i stor grad dreie seg om opplæring av arbeidsoppgavene som skal utføres våren 2025. Det kan også være aktuelt å fortsette i jobben høsten 2025.

Jobben innebærer:

* Utlysning av stillinger som mentor, skrivehjelp og notatskriver i ulike emner
* Vurdering av søkere og ansettelse av notatskrivere
* Vurdering og anbefaling om aktuelle mentorkandidater til ansatte ved NTNU Tilrettelegging
* Samtaler med aktuelle søkere til notatskriver, skrivehjelp og mentoroppdragene
* Skrive arbeidsavtaler til mentorer/skrivehjelp/notatskrivere

Vi har allerede en studentassistent som er tilsatt hos, og dere to vil samarbeide om å utvikle og gjennomføre aktivitetene. Dette skjer i tett dialog med mentorkoordinator ved NTNU Tilrettelegging.

Kvalifikasjonskrav:

* du er aktiv student ved NTNU høstsemesteret 2024 og vårsemesteret 2025
* du må snakke og skrive flytende norsk

Vi ønsker i tillegg at

* du har gode formidlingsevner – du kommuniserer lett, ukomplisert og presist
* du har gode samarbeidsevner, samtidig som du kan jobbe selvstendig
* du er nøyaktig, strukturert, pålitelig og ansvarsfull

Det er en fordel hvis du har

* erfaring med rekruttering
* erfaring med markedsføring
* god digital kompetanse

Personlig egnethet vil tillegges stor vekt.

Vi kan tilby:

* en fleksibel, meningsfull jobb i samarbeid med andre
* Opptil 25 timer i ansettelsesperioden høsten 2025, og opptil 75 timer i ansettelsesperioden våren 2025. Du kan forvente varierende arbeidsmengde gjennom ansettelsesperiodene, men vi tar hensyn til dine studier
* Lønnstrinn 26 etter statens regulativ (kr 193,80 pr. time)
* oppstart uke 40, i oktober 2024.

Send oss en CV og søknad som inneholder

* hva som gjør at du har lyst til å jobbe hos oss
* hvorfor du er rett person for jobben

Arbeidssted: NTNU Tilrettelegging, Gløshaugen

Søknadsfrist: 20. september 2024

Søknad vedlagt CV sendes på e-post til: kari.voldhagen@ntnu.no

Har du spørsmål om stillingene, ta kontakt med Kari Voldhagen på epost: kari.voldhagen@ntnu.no